גברת אמריקה (מיני-סדרה)

גברת אמריקה (באנגלית: Mrs. America) היא מיני-סדרה אמריקאית מסוגת דרמה תקופתית, שהופקה על ידי רשת FX ושודרה במקור בשירות הזרמת המדיה "‏FX on Hulu", שנוצר כשיתוף פעולה בין רשת "FX" ל"הולו". מיני-הסדרה נוצרה ונכתבה בשיתוף פעולה עם דאבי וולר והיא מספרת סיפורה של התנועה לאשרור התיקון לשוויון זכויות, ועל התגובה הבלתי צפויה שהתקבלה מצדה של עורכת הדין השמרנית פיליס שלאפלי במהלך שנות השבעים. במיני-הסדרה מככבים אנסמבל מגוון, בהם נמצאים קייט בלאנשט, רוז ביירן, אוזו אדובה, אליזבת בנקס, מרגו מרטינדייל, ג'ון סלאטרי, טרייסי אולמן ושרה פולסון. מיני-הסדרה בת תשעת הפרקים שודרה לראשונה בארצות הברית ב-15 באפריל 2020 וזכתה לשבחי הביקורות. בטקס פרס אמי לבידור בפריים טיים ה-72, מיני-הסדרה קיבלה עשר מועמדויות, כולל בקטגוריות מיני-הסדרה הטובה ביותר והכתיבה המצטיינת, כמו כן, גם למועמדויות עבור הופעותיהן של בלאנשט, אדובה, מרטינדייל ואולמן. בישראל, הסדרה עלתה לשידור ב-1 בנובמבר 2020 בערוץ yes TV Drama. מיני-הסדרה מבוססת בצורה רופפת ומבצעת דרמטיזציה לסיפורה של התנועה לאשרור התיקון לשוויון זכויות, ועל התגובה הבלתי צפויה שהתקבלה מצדה של עורכת הדין השמרנית פיליס שלאפלי, שהתנגדה למהלך הפמיניסטי לתיקון שוויון זכויות בחוקה האמריקאית. דרך עיניהן של הנשים באותה תקופה – הן של שלאפלי והן של הפמיניסטיות הבולטות המשתייכות לגל השני של הפמיניזם, בהן נמנות גלוריה סטיינם, בטי פרידן, שירלי צ'יזהולם, בלה אבצוג וג'יל רקלשאוס – הסדרה בוחנת כיצד אחת מהמלחמות הקשות ביותר במלחמות התרבות של שנות השבעים, עזרה לייסוד ארגון הרוב המוסרי ושינתה לצמיתות את הנוף הפוליטי האמריקאי. כל פרק מכיל כותרת פתיחה המאשרת כי מספר סצנות ודמויות מתוכה נבדו ועברו דרמטיזציה לצורך מיני-הסדרה. קייט בלאנשט – פיליס שלאפלי, פעילה שמרנית בולטת, עורכת דין ולוביסטית פוליטית שהקימה את קמפיין "עצרו את השינוי בחוקה" (לימים "פורום הנשר"). רוז ביירן – גלוריה סטיינם, עיתונאית ופעילה פמיניסטית פוליטית חברתית בולטת שהקימה את המגזין "Ms." ואת אספת הבחירות הפוליטית הלאומית לנשים. אוזו אדובה – שירלי צ'יזהולם, פוליטיקאית, מחנכת וסופרת שהייתה המועמדת השחורה הראשונה למועמדות במפלגה גדולה לנשיאות ארצות הברית, ואחת משתי הנשים הראשונות שהתמודדו על מועמדות במפלגה הדמוקרטית. אליזבת' בנקס – ג'יל רקלשאוס, פעילה פמיניסטית רפובליקנית, מייסדת שותפה של ארגון "NOW" ואספת הבחירות הפוליטית הלאומית לנשים, וראש משרד הבית הלבן לתוכניות עבור נשים. קיילי קרטר – פמלה, עקרת בית צעירה וחברה בקמפיין "עצרו את השינוי בחוקה" מיסודה של שלאפלי. דמותה של פלורה היא דמות בדיונית שנוצרה לצורך מיני-הסדרה. ארי גריינור – ברנדה פייגן, פעילה ופסיכולוגית פמיניסטית, סמנכ"לית החקיקה הלאומית של NOW. מלאני לינסקי – רוזמרי תומסון, פעילה שמרנית, חברה בקמפיין "עצרו את השינוי בחוקה" וראש "פורום הנשר" מיסודה של שלאפלי. מרגו מרטינדייל – בלה אבצוג, חברת קונגרס אמריקאית ופעילה פמיניסטית בולטת, מייסדת שותפה של "NOW" ואספת הבחירות הפוליטית הלאומית לנשים, ומנהיגת הוועדה הלאומית לייעוץ לנשים של הנשיא קרטר. ג'ון סלאטרי – פרד שלאפלי, בעלה של פיליס; עורך דין אמיד, פעיל שמרני ואנטי-קומוניסטי נלהב. ג'ין טריפלהורן – אלינור שלאפלי, גיסתה של פיליס; פעילה שמרנית, ובעלת ברית של קמפיין "עצרו את השינוי בחוקה". טרייסי אולמן – בטי פרידן, פעילה פמיניסטית בולטת, מחברת הספר "המיסטיקה הנשית", ומייסדת שותפה של "NOW" ואספת הבחירה הפוליטית הלאומית לנשים. שרה פולסון – אליס מקריי, עקרת בית וחברתה של פיליס. דמותה של אליס היא דמות בדיונית שנועדה לייצג את הנשים השמרניות שתמכו בקמפיין "עצרו את השינוי בחוקה" מיסודה של שלאפלי. ניסי נאש – פלורנס קנדי, עורכת דין פמיניסטית ותומכת בזכויות אזרח ומייסדת שותפה של אספת הבחירות הפוליטית הלאומית לנשים. ג'יימס מרסדן – פיל קריין, פוליטיקאי רפובליקני, חבר קונגרס אמריקאי התומך בקמפיין "עצרו את השינוי בחוקה". אוליביה סקריבן – ליזה שלאפלי, בתם הבכורה של פיליס ופרד שלאפלי. בריה הנדרסון – מרגרט סלואן-האנטר, תומכת פמיניסטית בזכויות אזרח, ועורכת המגזין "Ms.". ג'יי אליס – פרנקלין תומאס, עורך דין ואיש עסקים שמנהל מערכת יחסים רומנטית עם גלוריה סטיינם. ג'ון בורז'ואה – ג'ורג' מקגוורן, סנטור אמריקאי והמועמד לנשיאות המפלגה הדמוקרטית בבחירות לנשיאות בשנת 1972. בן רוזנפילד – ג'ון שלאפלי, בנם הבכור של פיליס ופרד שלאפי, והומוסקסואל ארוניסט. ג'ייק לייסי – ג'ון סטנלי פוטינגר, פוליטיקאי ועוזרו של התובע הכללי של ארצות הברית באגף לזכויות האזרח. סינדי דראמונד – לוטי בת' הובס, פעילה וסופרת שמרנית אוונגליסטית, וחברה בקמפיין "עצרו את השינוי בחוקה" וב"פורום הנשר". אנני פריז – מידג' קוסטנזה, פעילה חברתית-פמיניסטית ויועצתו הנשיאותית של הנשיא קרטר. אנה דאגלס – ג'ין או'לירי, פעילה פמיניסטית עבור זכויות הלהט"ב, שמידג' נמצאת איתה במערכת יחסים ארוניסטית. מליסה ג'וינר – אודרי רו קולום, פעילה פמיניסטית לזכויות האזרח, ויו"ר אספת הבחירות הפוליטית הלאומית לנשים. תרזה פבלינק – אן פיטרסון, עקרת בית שמרנית וחברה בקמפיין "עצרו את השינוי בחוקה". אנדראה נבדו – כרמן דלגאדו וטאו, פעילה למען זכויות האזרח, ויו"ר שותפה בוועידה הלאומית המייעצת לנשים. מלינדה פייג' המילטון – מרי פרנסס, עקרת בית שמרנית ונשיאת מחוז לואיזיאנה בקמפיין "עצרו את השינוי בחוקה". דייוויד אייזנר – מרטין אבצוג, בעלה של בלה אבזוג. מרסיה בנט – אודיל סטיוארט, אמה של פיליס שלאפלי. נובי אדוארדס – וילי ב. ריד, עוזרת הבית של משפחת שלאפלי. ברנדן קוקס – ברוס שלאפלי, בנם השני של פיליס ופרד שלאפי. נורם לואיס – רון דלמס, חבר קונגרס אפרו-אמריקאי וידידה של שירלי צ'יזהולם. אדם ברודי – מארק פייגן-פאסטו, סופר, עורך דין ואקטביסט, ובעלה של ברנדה פייגן. בובי קנאבלי – טום שניידר, אישיות טלוויזיונית, ומנחה "תוכנית המחר". ג'וש המילטון – ויליאם רקלשאוס, פוליטיקאי רפובליקני ובעלה של ג'יל רקלשאוס. טרה ניקודמו – רות ביידר גינסבורג, עורכת דין בולטת, ומייסדת שותפה של כתב חוק זכויות האישה ופרויקט זכויות האישה "ACLU". רוברטה קולינדרז – ג'ולס, צלמת המנהלת מערכת יחסים עם ברנדה פייגן. מרים שור – נטלי גיטלסון, עורכת המגזין הארפרס בזאר וחברתה הטובה ביותר של בטי פריידן. ג'ולי וייט – בר וומן, תומכת בשינוי החוקה, שאליס פוגשת בוועידת הנשים הלאומית בשנת 1977. דן ביירן – המילטון ג'ורדן, פוליטיקאי וראש המטה של הנשיא קרטר. מיני-הסדרה נוצרה ונכתבה במשותף על ידי התסריטאית הקנדית שזכה בפרס אמי, דאבי וולר, שלקחה חלק בעבר בכתיבת סדרות טלוויזיה עטורות שבחים כמו "מד מן" ו"קוד שרוף". מנהל רשת "FX", ג'ון לנדגרף, התעניין בסיפור מחודש של אירועים היסטוריים "המוטמעים בתודעה הקולקטיבית של אמריקה" לאחר שהיוצר ראיין מרפי הציג בפניו את עלילת הסדרה האנתולוגית "סיפור פשע אמריקאי". לנדגרף ראה ב"גברת אמריקה" ובהצגת הקרב סביב התיקון לשוויון זכויות "השפעה ישירה על האקלים הפוליטי בו אנו נמצאים." לנדגרף הוסיף כי, "זה דבר נפלא כאשר כל יוצר, כל אחראי על השידור יכול למצוא את אותו המקום בו אין חובה לצפות במשהו, ובכל זאת יש לו ערך אמנותי או חינוכי עצום." וולר אמרה כי תוך כדי עבודת המחקר והפיתוח של מיני-הסדרה היא הבינה כי (ביחס לשוויון זכויות) ארצות הברית לא התקדמה באותה המידה בחמישים השנים האחרונות כפי שחשבה בתחילה. וולר אמרה כי "גברת אמריקה" משמשת "כסיפור מוצא של מלחמות התרבות של ימינו – אתה יכול למתוח קו ישיר משנת 1970 לימינו אלו דרך פיליס שלאפלי ולהבין באמת כיצד הפכנו לאומה כה מפולגת." השחקנית קייט בלאנשט, ששימשה כמפיקה בפועל של מיני-הסדרה במקביל לגילום דמותה של שלאפלי, העירה גם לגבי הסנטימנטליים והנגישות של מיני-הסדרה ואמרה, "בתהליך הפיתוח שלה - כמו עם רו נגד וייד - היו שאלות של 'האם זה באמת רלוונטי, האם אנחנו באמת צריכים פרק שלם לגבי זה?' נראה כי כל יום שעבר בתהליך הפיתוח ובוודאי במהלך הצילומים, עד שווירג'יניה התלבטה לגבי התיקון עכשיו, זה הפך ל"לקום אתמול בבוקר"; הדיונים המילוליים שצילמנו עבור מיני-הסדרה והתקיימו בשנים 1971–1972, צצו ללא הרף בתקשורת." וולר הייתה גם מעוניינת להדגיש את ראשיתה של הפמיניזם ההצטלבותי בתוך הסדרה באמצעות דמותה של שירלי צ'יזהולם, אותה גילמה השחקנית אוזו אדובה. צ'יזהולם הייתה המועמדת השחורה הראשונה בהיסטוריה שרצה לנשיאות ארצות הברית. וולר הגיב על כך, "אחד הדברים הגדולים בתקופה זו הוא שנולדו המון דברים, כולל פמיניזם הצטלבותי וזכויות הלהט"ב. בפרק 3, שירלי היא באמת תחילתה של הולדת הפמיניזם ההצטלבותי, וזה מבולגן. מתחילתי. אני חושב שתנועת הנשים באמת גדלה בתקופת זמן זו ולמדה שיעורים." ב-30 באוקטובר 2018, הוכרז כי רשת "FX" הזמינה את מיני-הסדרה. מיני-הסדרה בת תשעת הפרקים נכתבה על ידי דאבי וולר, טניה ברפילד, בו קילברו, מיקה שרפט, אפריל שי, שרון הופמן וג'ושוע אלן גריפית' ובוימה על ידי אנה בודן וראיין פלק, אמה אסנטה, לורי די קלרמון-טונרה וג'ניצה בראבו. וולר שימשה גם כמפיקה בפועל לצדם של סטייסי שר, קייט בלאנשט, ראיין פלק, אנה בודן וקוקו פרנצ'יני. התמונות הרשמיות הראשונות של מיני-הסדרה פורסמו ב-6 באוגוסט 2019. בנובמבר 2019, הוכרז כי מיני-הסדרה תעלה לשידור ב"הולו" במקום ברשת FX, במסגרת שירות הזרמת המדיה "FX on Hulu". בינואר 2020, הוכרז כי הסדרה תעלה לשידור ב-15 באפריל 2020. לצד ההכרזה על הפקת מיני-הסדרה, הוכרז שקייט בלאנשט תככב בתפקיד הראשי. במאי 2019, אוזו אדובה, רוז ביירן, קיילי קרטר, ארי גריינור, מלאני לינסקי, ג'יימס מרסדן, מרגו מרטינדייל, שרה פולסון, ג'ון סלאטרי, ג'ין טריפלהורן וטרייסי אולמן לוהקו לצוות השחקנים של מיני-הסדרה. ביוני 2019, אליזבת' בנקס לוהקה לתפקיד ראשי בעוד בריה הנדרסון לוהקה לתפקיד משני. באוגוסט 2019, ניסי נאש לוהקה לתפקיד משני, ובאוקטובר 2019, אוליביה סקריבן לוהקה לתפקיד משני. צילומי מיני-הסדרה התקיימו בין התאריכים 19 ביוני ל-1 בנובמבר 2019 בטורונטו שבאונטריו. הפסקול של מיני-הסדרה הולחנה על ידי המלחין האמריקאי קריס באוורס. נעימת הפתיחה של מיני-הסדרה, "A Fifth of Beethoven", נבחר אישית על ידי המפקחת המוזיקלית של מיני-הסדרה, מרי ראמוס, מכיוון שהוא "ייצג את שני הצדדים של הסיפור. פיליס וחבריה השמרנים מאזינים לרוב למוזיקה קלאסית, אז הנעימה הזו, בשילוב עם המיניות ורוח החופש של הפמיניסטיות, כל התגלמותן בשיר אחד - גרסת הדיסקו לסימפוניה החמישית של בטהובן." הסדרה מציגה באופן בולט גם להיטים רבים משנות השבעים, כולל שירים של דונה סאמר, ברט בכרך, הקינקס, לינדה רונסטאדט ו-"The Runaways". שלושת הפרקים הראשונים שודרו לראשונה ב"הולו" תחת שירות הזרמת המדיה "FX on Hulu" ב-15 באפריל 2020. בהודו הסדרה עלתה לשידור ב-"Disney+ Hotstar" ב-16 באפריל 2020. באוסטרליה, הסדרה עלתה לשידור ב-21 באפריל 2020 ברשת "Fox Showcase" של פוקסטל, והיא זמינה על פי דרישה באמצעות שירותי "Foxtel Now" ו-"Binge". בבריטניה, מיני-הסדרה שודרה ברשת "BBC Two" והפכה לזמינה לשידור בשירות הזמרת המדיה " BBC iPlayer" החל מ-8 ביולי 2020. בישראל, מיני-הסדרה עלתה לשידור ב-1 בנובמבר 2020 בערוץ yes TV Drama, ששייכת ל-"Yes". מיני-הסדרה "גברת אמריקה" קיבלה שבחים ביקורתיים נרחבים. באתר הביקורות "Rotten Tomatoes", מיני-הסדרה מחזיקה בציון של 96% על סמך 96 ביקורות, עם דירוג ממוצע של 8.29/10. הקונצנזוס הביקורתי של האתר כתב: "גברת אמריקה לוכדת את חייה המסובכים של פיליס שלאפלי בשקט ובסגנון פנוי, שהובאו לחיים מלאי חיים על ידי אנסמבל מעולה בראשות ביצועיה המופתיים הנוספים של קייט בלאנשט." באתר הביקורות המשוקללות "Metacritic", מיני-הסדרה מחזיקה בציון ממוצע משוקלל של 87 מתוך 100 על סמך 41 ביקורות, דבר המצביע על "שבחים אוניברסליים". ג'יימס פוניווז'יק, מ"ניו יורק טיימס", שיבח את הסדרה וכינה אותה "עוצרת נשימה" ו"ציור קיר שנוצר ונצפה בקפידה, שמוצא את הנבט של אמריקה העכשווית בשאיפה של נשים הלוהוטות לצדק." פוניווז'יק גם שיבח את ביצועיהם של אנסמבל השחקנים, ובמיוחד את ביצועיהן של קייט בלאנשט, טרייסי אולמן ומרגו מרטינדייל. ג'ודי ברמן, מ"טיים", נתנה למיני-הסדרה ביקורת חיובית, ושיבחה במיוחד את היוצרת דאבי וולר, "שתקופתה כתסריטאית עבור מד מן וקוד שרוף ניכרת בתיאור החי והמורכב של עברה של ארצנו בגברת אמריקה". ברמן גם שיבח את התסריטאים של מיני-הסדרה וקבעה כי "מידה זו של מורכבות מוסרית, פוליטית ופילוסופית היא המבדילה בין גברת אמריקה לבין כל כך הרבה דרמטיזציות אחרות של תנועות נשים בעבר" המוצגות בתקופה האחרונה. אינקו קאנג, מ"הוליווד ריפורטר", כינה את הסדרה "מעשה איזון שבוצע בצורה אדירה" וקבע כי "אין להכחיש שגברת אמריקה גורמת להיסטוריה להתעורר לחיים, בפירוט מתחשב וכואב באמת", תוך שהוא משבח את ביצועיהם של אנסמבל השחקנים הראשי. מיני-הסדרה ספגה אש מקבוצות שמרניות בגלל התיאור הלא מדויק שחטא לכאורה לדמותה של שלאפלי, בעיקר בפרק 5, בו מתקיים הדיון בין שלאפלי וברנדה פייגן. היו שטענו כי פייגן היא זו שטענה טענות לא מדויקות במהלך הדיון ולא שלאפלי. אחרים התנגדו לאופן בו דמותה של פיליס שלאפלי תוארה, והכריזו שהיא 'תעמולה ליברלית הוליוודית'. מיני-הסדרה ספגה ביקורת מגלוריה סטיינם ואלנור סמיל, שטענו שמיני-הסדרה היא מגוחכת, חסרת דיוק היסטורי ו"רעה עבור הנשים האמריקאיות". עמדותיהן של סטיינם וסמיל על הסדרה זכו לביקורות נגד על ידי מספר היסטוריונים ופמיניסטיות בולטות אחרות מהגל השני, כולל ברנדה פייגן עצמה, שכינתה את הסדרה "יוצאת דופן" וקבעה כי לדעתה, הניואנסים של הדמויות הוצגו בצורה מדויקת מאוד. אתר האינטרנט הרשמי של גברת אמריקה (באנגלית) גברת אמריקה, ברשת החברתית פייסבוק גברת אמריקה, ברשת החברתית אקס (טוויטר) גברת אמריקה, ברשת החברתית אינסטגרם "גברת אמריקה", במסד הנתונים הקולנועיים IMDb (באנגלית) "גברת אמריקה", באתר Rotten Tomatoes (באנגלית) "גברת אמריקה", באתר דיסני+ סדרות (באנגלית) "גברת אמריקה", במסד הנתונים הקולנועיים KinoPoisk (ברוסית) "Emmys 2020: List of Nominations". Variety. July 28, 2020. Retrieved July 28, 2020. Andreeva, Nellie; Petski, Denise (October 30, 2018). "Cate Blanchett To Star In 'Mrs. America' Limited Series Ordered By FX". Deadline Hollywood. Los Angeles, California. Archived from the original on November 2, 2019. Retrieved October 23, 2019. Blake, Meredith (May 20, 2020). "Fact-checking 'Mrs. America': The National Women's Conference and Alice Macray". Los Angeles Times. Retrieved July 4, 2020. Press, Joy. "When They See Us and Chernobyl Prove Truth is Stronger than Fiction". Vanity Fair. Retrieved July 5, 2020. "'Mrs. America' Creator Says FX Show Is the "Origin Story of Today's Culture Wars"". The Hollywood Reporter. Retrieved July 5, 2020. Dibdin, Emma (January 22, 2020). "FX's Mrs. America Tells the Origin Story of a Divided Country". ELLE. Retrieved July 5, 2020. Crucchiola, Jordan (October 30, 2018). "Cate Blanchett to Grace American Television With FX Series Mrs. America". Vulture. Retrieved July 5, 2020. "EXCLUSIVE: 'Captain Marvel' Directors Anna Boden and Ryan Fleck To Direct FX's Series 'Mrs. America&#821". HN Entertainment. March 29, 2019. Retrieved July 5, 2020. "Amma Asante Directing Episodes of FX's 'Mrs. America' (Exclusive)". The Hollywood Reporter. Retrieved July 5, 2020. "See Cate Blanchett, Uzo Aduba, and more in character for FX series 'Mrs. America'". EW.com. Retrieved July 5, 2020. Jarvey, Natalie; Goldberg, Lesley (November 7, 2019). "FX to Produce Programming for Hulu". The Hollywood Reporter. Archived from the original on November 7, 2019. Retrieved November 7, 2019. Petski, Denise (January 9, 2020). "FX Sets Premiere Dates For 'Fargo', 'Mrs. America', 'Better Things', 'Devs', 'Archer' & More – TCA". Deadline Hollywood. Los Angeles, California. Archived from the original on January 9, 2020. Retrieved January 9, 2020. Crucchiola, Jordan (October 30, 2018). "Cate Blanchett to Grace American Television With FX Series Mrs. America". Vulture. Archived from the original on June 9, 2019. Retrieved October 23, 2019. Bennett, Anita (May 14, 2019). "Uzo Aduba, James Marsden, Sarah Paulson, More Join Cate Blanchett in FX's 'Mrs. America'". Deadline Hollywood. Los Angeles, California. Archived from the original on November 21, 2019. Retrieved October 23, 2019. Andreeva, Nellie (June 4, 2019). "Elizabeth Banks To Co-Star in FX Limited Series 'Mrs. America'". Deadline Hollywood. Los Angeles, California. Archived from the original on September 4, 2019. Retrieved October 23, 2019. Petski, Denise (June 25, 2019). "'P-Valley' Casts Thomas Q. Jones; Bria Henderson Joins 'Mrs. America'". Deadline Hollywood. Los Angeles, California. Archived from the original on December 17, 2019. Retrieved January 10, 2020. Petski, Denise (August 16, 2019). "'Mrs. America': Niecy Nash To Recur in FX Limited Series". Deadline Hollywood. Archived from the original on November 5, 2019. Retrieved October 23, 2019. Petski, Denise (October 23, 2019). "'Mrs. America': Olivia Scriven To Recur in FX Limited Series". Deadline Hollywood. Archived from the original on October 23, 2019. Retrieved October 23, 2019. "Current Productions – IATSE 873". IATSE 873. Archived from the original on October 23, 2019. Retrieved October 23, 2019. "Kris Bowers to Score FX on Hulu's 'Mrs. America' – Film Music Reporter". Retrieved July 5, 2020. Aswad, Jem (May 27, 2020). "Inside the Innovative Music of 'Mrs. America': Supervisor Mary Ramos on Song Choice, Story and Subtext". Variety. Retrieved July 5, 2020. Srihari, Prahlad (April 16, 2020). "Mrs. America review: Cate Blanchett and the anti-feminist mystique of FX-Hulu's ERA-defining drama". Firstpost. Archived from the original on May 11, 2020. Retrieved April 17, 2020. "New drama Mrs America salutes some of the all-time great feminist leaders". Foxtel. April 15, 2020. Retrieved June 1, 2020. "When is Cate Blanchett's Hulu and BBC drama Mrs America on TV?". Radio Times. Retrieved July 5, 2020. שגיאות פרמטריות בתבנית:יוטיוב 'סוג: פרומו' אינו ערך חוקי גברת אמריקה – החל מ-1.11 ב-yes, פרומו באתר יוטיוב "Mrs. America: Season 1". Metacritic. Retrieved April 29, 2020. Poniewozik, James (April 14, 2020). "'Mrs. America' Review: The Voice of an E.R.A.". The New York Times. ISSN 0362-4331. Retrieved July 5, 2020. "Cate Blanchett's 'Mrs. America' Is 2020's Best Show to Date". Time. Retrieved July 5, 2020. "'Mrs. America': TV Review". The Hollywood Reporter. Retrieved July 5, 2020. "Fact Check: Mrs. America Fabricates Schlafly vs Fasteau ERA Debate". YouTube. Retrieved September 23, 2020. correspondent, Mark Brown Arts (2020-05-22). "Gloria Steinem says TV drama of 1970s feminist history 'ridiculous'". The Guardian (באנגלית בריטית). נבדק ב-2020-10-22. Facebook, Twitter, Show more sharing options, Facebook, Twitter, LinkedIn, Email, Copy Link URLCopied!, Print, Steinem and Smeal: Why 'Mrs. America' is bad for American women, Los Angeles Times, ‏2020-07-30 (באנגלית) "Female ambition takes center stage with Cate Blanchett, Uzo Aduba and 'Mrs. America'". Los Angeles Times. August 19, 2020. Retrieved October 4, 2020. Scott, Linda (August 2, 2020). "Ellie Smeal Is Dead Wrong About Mrs. America". Medium. Retrieved October 4, 2020. "'Schitt's Creek' Leads Dorian TV Award Nominations". The Hollywood Reporter. Retrieved July 4, 2020. Wloszczyna, Daniel Montgomery,Chris Beachum,Marcus James Dixon,Joyce Eng,Zach Laws,Paul Sheehan,Susan; Montgomery, Daniel; Beachum, Chris; Dixon, Marcus James; Eng, Joyce; Laws, Zach; Sheehan, Paul; Wloszczyna, Susan (July 30, 2020). "2020 Gold Derby TV Awards nominations: 'Succession,' 'Schitt's Creek' and 'The Good Place' among top contenders". GoldDerby. Retrieved July 30, 2020. "HCA Winners – Hollywood Critics Association". Retrieved July 4, 2020. Hayes, Dade (July 9, 2020). "'Watchmen', 'Unbelievable' Lead TCA Award Nominations With Four Apiece; HBO Tops With 16 Overall Noms". Deadline. Retrieved July 9, 2020.